Drulă, mesaj dur pentru premier: "Da, Florine, s-a terminat! Te agăți de putere, dar România nu te mai vrea".
Cătălin Drulă a demisionat de la conducerea Ministerului Transporturilor. Drulă l-a atacat dur pe premierul Florin Cîțu. Drulă: "Da, Florine, s-a terminat! Te agăți de putere, dar România nu te mai vrea".
Cătălin Drulă, ministrul demisionar al Transporturilor, l-a pus la zid pe prim-ministrul Florin Cîțu, imediat după ce a demisionat din cabinetul acestuia."Plec din cauza unui premier iresponsabil. Da, Florine, s-a terminat! Te agăți de putere, dar România nu te mai vrea", a spus Drulă, în cadrul unei declarații de bilanț la Ministerul Transporturilor. Mai mult, Drulă a spus despre Florin Cîțu că este "un șef de guvern toxic pentru România".În dimineața zilei de marți, miniștrii USR-PLUS și-au depus demisiile la cabinetul premierului Florin Cîțu. ​"În această dimineață am făcut ceea ce am anunțat. Am înregistrat și depus demisiile, împreună cu miniștrii USR PLUS, la cabinetul premierului. Mergem mai departe", a reacționat Dan Barna pe Facebook.